અંબાજીની એક આલિશાન હોટેલનો સ્યુટ હતો. ગુલાલ એના રૂમમાં હતી અને ધનરાજ અને કૌશલ્યા સવારની મીઠી ચા માણી રહ્યાં હતાં. પત્નીની વાત સાંભળીને ધનરાજના મનમાં પણ રોમાંચ અને રોમાંસ છવાઈ ગયો. એમના બેતાલીસ વર્ષના શરીરમાં સંકોચાઈને બેઠેલો પુરુષ એક ઝાટકા સાથે ઊભો થઈ ગયો. એમણે એકતાલીસ વર્ષેય તલવારની ધાર જેવી દેખાતી પત્નીને નજીક ખેંચી, ‘તારી વાત સાચી છે, કૌશલ્યા! ચાલ, માઉન્ટ આબુ નહીં આપણે કાશ્મીર જઈએ. તું કહે એટલી વાતો કરીશું અને વાતોથી ધરાઈ જઈશું પછી રાતો કરીશું.’